stanford-oval/wikipedia huggingface dataset:
בדיקת משטח צוואר הרחם
תוצאות הבדיקה

בממוצע, בבדיקה אחת מתוך עשר בדיקות מתגלים שינויים תאיים, אך ברוב המקרים שבהם תוצאות הבדיקה חיוביות אין מדובר בסרטן. רוב התאים החריגים שנמצאים הם שינויים מזעריים או מצבים הניתנים לטיפול פשוט, ולעיתים אף עשויים להיעלם מעצמם באופן טבעי. במספר קטן של מקרים השינויים עשויים להיות יותר משמעותיים ועשויים לדרוש חקירה מעמיקה יותר. סרטן צוואר הרחם עלול להתפתח כתוצאה מהזנחה של מצבים כאלה.
תוצאות אפשריות לבדיקה הן:
בדיקה שלילית - כלומר, הבדיקה תקינה. התאים שנצפו הם במצב תקין וגם אין עדות לדלקת.
דגימה לא מספקת - הדגימה שנלקחה אינה מספקת לביצוע הערכה. אוסף התאים שנלקח הוא פגום או שאינו ניתן לזיהוי ברור.
תאים שאינם סרטניים אך דלקתיים. נצפה זיהום חיידקי, זיהום נגיפי או זיהום טפילי.
תאים חריגים בלתי מוגדרים - שינויים חריגים בתאים אך הסיבה להם אינה מוגדרת. תוצאה שכזו מלווה בבדיקות נוספות על מנת לשלול את היות התאים סרטניים או טרום סרטניים.
שינויים תאיים בקנה מידה קטן – נמצאה דיספלזיה קלה (התפתחות בלתי תקינה של רקמה בצוואר הרחם). בדרך כלל נגעים טרום סרטניים אלה נעלמים ספונטנית אך ישנו סיכוי של כ-12-16% שהדיספלזיה תחמיר. מכיוון שמצב זה נוטה להיעלם מעצמו בתוך כשנתיים, המשך הטיפול כולל בעיקרו מעקב, כדי לוודא שהמצב אינו מחמיר. המחמירים יבצעו אף קולפוסקופיה (צפייה בצוואר הרחם בעזרת קולפוסקופ), המאפשרת הסתכלות בצוואר הרחם בהגדלה פי עשרה, ומאפשרת זיהוי נגעים שונים וחיפוש אחר מקור התאים הבלתי תקינים, או ביופסיה לאבחנה מדויקת יותר. ממצא שיחמיר או שלא ייסוג במשך שנתיים יצריך טיפול.
שינויים תאיים בקנה מידה רחב – נמצאה דיספלזיה מתונה או חמורה. בכ-2% מהנשים עם ממצא זה סרטן צוואר הרחם כבר נוכח, ובכ-20% מהן יתפתח סרטן אם הן לא תטופלנה. ממצא כזה מלווה בבדיקת קולפוסקופיה וביצוע ביופסיה. הטיפול הוא, בדרך כלל, צריבת הנגע או כריתה כירורגית שלו.
סרטן צוואר הרחם נוכח. המשך הטיפול מתבצע כמקובל בשאר חולי סרטן בכלל, ובחולות סרטן צוואר הרחם בפרט.
בדיקה לנוכחות נגיפי הפפילומה

בשנת 2004 קבע מנהל המזון והתרופות האמריקאי (FDA) כי ניתן להשתמש בבדיקה לנוכחות נגיפי הפפילומה בצוואר הרחם לצורך גילוי מוקדם של מצבים טרום סרטניים בצוואר הרחם. המצאות נגיף הפפילומה מס׳ 16 או 18 בצוואר הרחם אף מעידה על סיכון גבוה לפתח מצב טרום סרטני בתוך מספר שנים, גם אם הבדיקה הציטולוגית תקינה. עם השנים נמצא כי בדיקה לנוכחות נגיפי הפפילומה רגישה יותר מאשר בדיקה ציטולוגית של משטח צוואר הרחם.  מאז, יותר ויותר מדינות אמצו את הבדיקה לנוכחות נגיפי הפפילומה כבדיקה הראשית לסריקת צוואר הרחם. במידה שהבדיקה לנוכחות נגיפי הפפילומה מעידה על נוכחות נגיפי פפילומה 16, 18 או מספר זנים נוספים מקבוצת הסיכון הגבוה, אז מתבצעת בדיקה ציטולוגית מאותו משטח שנבדק, והאשה מופנית להמשך ברור צוואר הרחם במרפאות ייחודיות לצוואר הרחם, הקרויות גם מרפאת קולפוסקופיה.
לאחרונה הוכנסה לקופות החולים בדיקה זו. לפי הנחיות האיגוד הישראלי למיילדות וגינקולוגיה, וקופות חולים שונות, אשה המבצעת בדיקה זאת יכולה להיבדק פעם בשלש עד חמש שנים.
כדי לשפר את ההענות לביצוע הבדיקה, הוכנסה לחלק מקופות החולים ערכה לבדיקה עצמית של צוואר הרחם.
הערות שוליים

↑  ד"ר שקד אשכנזי, בדיקת פאפ, באתר מדע גדול, בקטנה, ‏22 לינואר 2020
↑  Thomas C. Wright, Mark Schiffman, Diane Solomon, J Thomas Cox, Francisco Garcia, Sue Goldie, Kenneth Hatch, Kenneth L. Noller, Nancy Roach, Carolyn Runowicz, Debbie Saslow, Interim Guidance for the Use of Human Papillomavirus DNA Testing as an Adjunct to Cervical Cytology for Screening:, Obstetrics & Gynecology 103, 2004-02, עמ' 304–309 doi: 10.1097/01.AOG.0000109426.82624.f8
1 2  Michelle J. Khan, Philip E. Castle, Attila T. Lorincz, Sholom Wacholder, Mark Sherman, David R. Scott, Brenda B. Rush, Andrew G. Glass, Mark Schiffman, The Elevated 10-Year Risk of Cervical Precancer and Cancer in Women With Human Papillomavirus (HPV) Type 16 or 18 and the Possible Utility of Type-Specific HPV Testing in Clinical Practice, JNCI: Journal of the National Cancer Institute 97, 2005-07-20, עמ' 1072–1079 doi: 10.1093/jnci/dji187
↑  Andreas C. Chrysostomou, Dora C. Stylianou, Anastasia Constantinidou, Leondios G. Kostrikis, Cervical Cancer Screening Programs in Europe: The Transition Towards HPV Vaccination and Population-Based HPV Testing, Viruses 10, 2018-12-19, עמ' 729 doi: 10.3390/v10120729
↑  Eduardo Schejter, Jacob Segal, [HPV TEST SCREENING FOR THE DETECTION OF PRECANCEROUS CERVICAL LESIONS AND CERVICAL CANCER], Harefuah 157/11, 2018, עמ' 704-706
↑  האיגוד הישראלי למיילדות וגינקולוגיה, משטח מצוואר הרחם וסריקה לגילוי מוקדם של נגעים טרום סרטניים של צוואר הרחם, באתר ההסתדרות הרפואית בישראל, ‏אוגוסט 2019
↑  פפילומה - HPV (משטח צוואר הרחם), באתר www.maccabi4u.co.il (באנגלית)
↑  אדיר ינקו, מציל חיים: מכבי מציעה בדיקת פאפ ביתית בחינם, באתר ynet, 27 באפריל 2021
↑  ערכה לבדיקת עצמית של צוואר הרחם (לשעבר בדיקת פאפ), באתר www.maccabi4u.co.il
| --- | --- |
בקרת זהויות :  NLI: 987007560634105171 
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
פעילות על-טבעית (סדרת סרטים)

| --- | --- |

כרזות הסרטים: צד שמאל למעלה- הסרט הראשון; באמצע למעלה - הסרט השני; צד שמאל למטה- הסרט השלישי; באמצע למטה - הסרט הרביעי; מימין- המסומנים.
 בימוי:  אורן פלי (1) טוד ויליאמס (2) הנרי ג'וסט ואריאל שולמן (3,4)
 הופק בידי:  סטיבן שניידר (1,3,4) ג'ייסון בלום (1,2,3,4) אורן פלי (1,2,3,4) עקיבא גולדסמן (2,3,4)
 תסריט:  אורן פלי (1) מיכאל ר. פרי (2) כריסטופר ב. לונדון (2,3) תום פבסט (2) זאק אסטרין (4)
 שחקנים ראשיים:  קייטי פיטרסטון (1,2,4) מיכה סלוט (1,2) ספראג גריידן (2) בריאן בולנד (2) מולי אפריים (2) כריס סמית' (3) לאורן ביטנר (3) קתרין ניוטון (4)
 מדינה:  ארצות הברית
 חברת הפקה:  בלאמהאוס הפקות 
 חברה מפיצה:  סרטי פרמאונט דרימוורקס
 הקרנת בכורה:  16 באוקטובר 2009 (1) 22 באוקטובר 2010 (2) 21 באוקטובר 2011 (3) 18 באוקטובר 2012 (4) 9 בינואר 2014 (המסומנים)
 משך הקרנה:  86 דקות (1) 100 דקות (2) 84 דקות (3) 88 דקות (4)
 שפת הסרט:  אנגלית
 סוגה:  סרט אימה 
 
סדרת הסרטים פעילות על-טבעית (באנגלית - Paranormal Activity Film Series) היא סדרת סרטי אימה על-טבעית אמריקאית שצולמו בסגנון Found Footage בפרספקטיבה של מצלמת אבטחה, כביכול דרך מצלמות המוצבות בחדרי הבית.
הסרט הראשון הוצג בהקרנות בכורה בפסטיבלים בשנת 2007, ויצא לבתי הקולנוע בתאריך 16 באוקטובר 2009. הסרט השני יצא לבתי הקולנוע בתאריך 22 באוקטובר 2010, השלישי יצא בתאריך 21 באוקטובר 2011, והרביעי - בתאריך 18 באוקטובר 2012. הסרט החמישי בסדרה, פעילות על-טבעית: המסומנים, יצא לבתי הקולנוע בינואר 2014, אולם לרגל יום שישי ה-13 התקיימו הקרנות מיוחדות ב-13 בדצמבר 2013.
עלילות הסרטים > פעילות על-טבעית

הסרט מגולל את סיפורם של זוג צעיר, מיכה וקייטי, המתגורר בפרברים. הזוג גילה כי קייטי נרדפת על ידי כוח על-טבעי. הזוג החליט לתעד את רגעי הפחד והאימה שחווה בכל לילה על ידי מצלמה משוכללת, אך בעקבות כך, השד רק התעצבן יותר וגרם לדברים בלתי הגיוניים ומבעיתים יותר לקרות. ביניהם- סגירת דלתות, כניסה של השד מתחת לשמיכה של קייטי, משיכה של קייטי מהמיטה ומהחדר, ולבסוף כניסה לגופה של קייטי ורציחה של מיכה.
עלילות הסרטים > פעילות על-טבעית 2

הסרט השני מגולל את סיפורם של משפחתה של אחות של קייטי - כריסטי, בעלה דניאל, וילדיהם אלי והאנטר (אשר היה תינוק שנולד לא מזמן בתחילת הסרט). הסרט חל כחודשיים לפני עלילת הסרט הראשון. המשפחה חווה מה שהיא חושבת כסדרת פריצות בתחילת הסרט, אך מגלה אט אט שזה בכלל לא קרוב להיות פריצות, אלא ישות אשר רוצה לחסל את המשפחה על מנת להשתלט על נשמתו של האנטר - בנה של כריסטי.
עלילות הסרטים > פעילות על-טבעית 3

הסרט השלישי, מגולל את סיפורם של קייטי וכריסטי, ג'ולי אימן ודניס, צלם אירועים במקצועו - חבר שלה כ-18 שנים מלפני אירועי הסרטים האחרים. עוד כשהיו ילדות (הוזכר במהלך הסרט הראשון והשני) רדף אותן אותו השד אשר רדף אותן גם בסרטים הראשונים, כשהן מבוגרות.
בסרט זה, דניס חש שמשהו לא טוב קורה בבית ולבנות, והחליט להתקין כמה מצלמות בחדר השינה, בחדרן של הבנות, ובמטבח (ששם יש מצלמה אשר מסתובבת כל הזמן - על ידי ציר של מאוורר) בסרט רואים שכריסטי מתקשרת עם השד (מכנה אותו "טובי") אפילו שהוא בלתי נראה. בסוף הסרט הלא ברור, ניתן לראות שסבתם של הבנות - לואיס, היא חברה באיגוד של מכשפות, ושהיא עצמה בעזרת השד הרגה את דניס - כי לא אהבה אותו. עוד ניתן לראות, שאימן הייתה תלויה באוויר ומתה. שתי הבנות הולכות יחד עם סבתן וטובי השד למקום לא ידוע.
עלילות הסרטים > פעילות על-טבעית 4

הסרט הרביעי, מגולל את סיפורם של משפחת נלסון- האחים וויאט ואלכס, והוריהם הולי ודאג, אשר מעבר לרחוב בו הם גרו עברו לגור אם ובנה שהם רדופי שדים. השכן החדש, רובי, שהוא בגילו של וויאט, החל לשחק איתו ולהכיר לו את החבר הבלתי נראה שלו. לאחר שהחבר של אלכס, בן, שם בכל רחבי הבית את המחשבים הניידים של המשפחה, תוך כדי שהם מצלמים, כיוון שאלכס החלה להרגיש בהתרחשויות מוזרות, המצלמות קלטו את ההתרחשויות ואף כאלה מוזרות עוד יותר. במהלך הסרט חלו התרחשויות שטניות על ידי ישות בלתי נראית. ביניהן- טביעה של וויאט בזמן שהתקלח, נעילה של אלכס במחסן וניסיון להרוג אותה על מכונית שמוציאה גז מהאגזוז ואין חילוף אוויר. בסוף הסרט, קייטי הרגה בעזרת השד את הולי, אמה של אלכס, ואת בן. אלכס ודאג, אביה, הלכו לבית מעבר לרחוב כיוון שראתה את וויאט שם. כשהיא נכנסה היא ראתה את קייטי, שרצה אליה בפנים רצחניות. אלכס ברחה החוצה מקייטי אשר רצחה את דאג. אלכס ראתה את וויאט והתחננה בפניו שיברח איתה, נשים רבות הופיעו בחצר הבית, וכשהיא הסתובבה קייטי הופיעה ותקפה אותה והשאירה את גורלה של אלכס לא ברור.
עלילות הסרטים > פעילות על-טבעית: המסומנים

הסיפור מתחיל בחודש יוני 2012, במסיבה באוקסנרד, קליפורניה. לאחר שאישה מתה בדירה מתחת לזו שהתקיימה בה המסיבה, כמה מהחוגגים לקחו מצלמה כדי לראות ולחקור את מה שקרה. הם מגלים פריטים הקשורים לטקסי כישוף, וגם את הקלטות שהיו חסרות בפעילות על-טבעית 3. כאשר ג'סי (אנדרו ג'ייקובס), מגלה סימן של נשיכה בלתי-אנושית על הזרוע שלו, כוחות מוזרים מתחילים לרדוף אחריו בזמן שמקרוביו של ג'סי מנסים להציל אותו.
צוות שחקנים

| שם הדמות | סרט> פעילות על-טבעית (2007) | סרט> פעילות על-טבעית 2 (2010) | סרט> פעילות על-טבעית 3 (2011) | סרט> פעילות על-טבעית 4 (2012) | סרט> פעילות על-טבעית: המסומנים (2014) | סרט>  |
| --- | --- | --- | --- | --- | --- | --- |
| קייטי פיטרסטון | קייטי פיטרסטון | קייטי פיטרסטון | קלואי קסנג'רי (צעירה) קייטי פיטרסטון (מבוגרת) | קייטי פיטרסטון | קלואי קסנג'רי (צעירה) |  |
| מיכה סלוט | מיכה סלוט | מיכה סלוט |  |  |  |  |
| ד"ר פרדריקס | מארק פרדריקס |  |  |  |  |  |
| אמבר | אמבר ארמסטרונג |  |  |  |  |  |
| דיאן | אשלי פאלמר |  |  |  |  |  |
| קריסטי ריי |  | ספראג גריידן | ג'סיקה טיילר בראון (צעירה) ספראג גריידן (מבוגרת) | ספראג גריידן (קטעים מהסרט השני) | ג'סיקה טיילר בראון (צעירה) |  |
| דניאל ריי |  | בריאן בולנד | בריאן בולנד | בריאן בולנד (קטעים מהסרט השני) |  |  |
| אלי ריי |  | מולי אפריים |  |  | מולי אפריים |  |
| האנטר ריי / ואייט נלסון |  | ג'קסון אקסניה פריאטו וויליאם יואן פריאטו |  | איידן לאבקמפ |  |  |
| בראד |  | סת' גינסברג |  |  |  |  |
| מרטין |  | ויויז קורטז |  |  |  |  |
| דניס |  |  | כריס סמית' |  |  |  |
| ג'ולי |  |  | לורן ביטנר |  |  |  |
| לואיס |  |  | האלי פוט |  |  |  |
| רנדי רוזן |  |  | דסטין אינגרם |  |  |  |
| רובי |  |  |  | בראדי אלן |  |  |
| אלכסנדרה "אלכס" נלסון |  |  |  | קתרין ניוטון |  |  |
| בן |  |  |  | מאט שיוולי |  |  |
| הולי נלסון |  |  |  | אלכסנדרה לי |  |  |
| דוג נלסון |  |  |  | סטפן דנהאם |  |  |
| ג'סי |  |  |  |  | אנדרו ג'ייקובס |  |
| ארתורו |  |  |  |  | ריצ'רד קברל |  |
| אוסקר |  |  |  |  | קארלוס פראטס |  |
ביקורות

| סרט | Rotten Tomatoes> מקיף | Rotten Tomatoes> המבקרים הטובים | Metacritic |
| --- | --- | --- | --- |
| פעילות על-טבעית | 82% (187 ביקורות) | 92% (25 ביקורות) | 68 (24 ביקורות) |
| פעילות על-טבעית 2 | 59% (126 ביקורות) | 56% (25 ביקורות) | 53 (23 ביקורות) |
| פעילות על-טבעית 3 | 68% (110 ביקורות) | 60% (20 ביקורות) | 59 (25 ביקורות) |
| פעילות על-טבעית 4 | 25% (92 ביקורות) | 12% (17 ביקורות) | 40 (22 ביקורות) |
| ממוצע דירוגים | 58.5% | 55% | 55% |
הכנסות

| סרט | תאריך הקרנת הבכורה | הכנסה בקופות> ארצות-הברית | הכנסה בקופות> שאר העולם | הכנסה בקופות> כל העולם | דירוג בקופות> כל הזמנים בארצות-הברית | דירוג בקופות> כל הזמנים בכל העולם | תקציב | הערות שוליים |
| --- | --- | --- | --- | --- | --- | --- | --- | --- |
| פעילות על-טבעית | 25 בספטמבר 2009 | $107,918,810 | $85,436,990 | $193,355,800 | #439 | לא ידוע | $15,000 |  |
| פעילות על-טבעית 2 | 22 באוקטובר 2010 | $84,752,907 | $92,759,125 | $177,512,032 | #624 | לא ידוע | $3,000,000 |  |
| פעילות על-טבעית 3 | 21 באוקטובר 2011 | $104,028,807 | $101,675,011 | $205,703,818 | #465 | #472 | $5,000,000 |  |
| פעילות על-טבעית 4 | 18 באוקטובר 2012 | $53,607,000 | $82,000,000 | $135,607,000 | לא ידוע | לא ידוע | $5,000,000 |  |
| סך-הכל | סך-הכל | $350,307,524 | $361,871,126 | $712,178,650 | לא ידוע | לא ידוע | $13,015,000 |  |
לקריאה נוספת

פעילות על-טבעית
פעילות על-טבעית 2
פעילות על-טבעית 3
פעילות על-טבעית 4
פעילות על-טבעית: המסומנים
הערות שוליים

↑  "פעילות על-טבעית". Rotten Tomatoes. Flixster.
↑  "פעילות על-טבעית". Rotten Tomatoes. Flixster.
↑  "פעילות על-טבעית (ביקורות ודירוגים)". Metacritic.
↑  "פעילות על-טבעית 2". Rotten Tomatoes. Flixster.
↑  "פעילות על-טבעית 2". Rotten Tomatoes. Flixster.
↑  "פעילות על-טבעית 2 (ביקורות ודירוגים)". Metacritic.
↑  "פעילות על-טבעית 3". Rotten Tomatoes. Flixster.
↑  "פעילות על-טבעית 3". Rotten Tomatoes. Flixster.
↑  "פעילות על-טבעית 3 (ביקורות ודירוגים)". Metacritic.
↑  "פעילות על-טבעית 4". Rotten Tomatoes. Flixster.
↑  "פעילות על-טבעית 4". Rotten Tomatoes. Flixster.
↑  "פעילות על-טבעית 4 (ביקורות ודירוגים)". Metacritic.
↑  "פעילות על-טבעית (2009)". Box Office Mojo.
↑  "פעילות על-טבעית 2 (2010)". Box Office Mojo.
↑  "פעילות על-טבעית 3 (2011)". Box Office Mojo.
↑  "פעילות על-טבעית 4 (2012)". Box Office Mojo.
ספר הג'ונגל

ערך זה עוסק בספר מאת רודיארד קיפלינג. אם התכוונתם למשמעות אחרת, ראו .
| --- | --- |

כריכת המהדורה הראשונה מ-1894
 אחי מוגלי  כלב אדום  ריקי-טיקי-טאבי  טומאי נער הפילים  להשליט את הג'ונגל  צייד קא  נמר! נמר!  Her Majesty's Servants 
 מידע כללי
 מאת:  רודיארד קיפלינג 
 איורים:  ג'ון לוקווד קיפלינג 
 שפת המקור:  אנגלית 
 סוגה:  אוסף סיפורים קצרים 
 נושא:  יתמות, ילד פרא 
 מקום התרחשות:  הודו, Lost city 
 הוצאה
 הוצאה:  הוצאת מקמילן 
 מקום הוצאה:  הממלכה המאוחדת 
 תאריך הוצאה:  1894 
 סדרה
 הספר הבא:  ספר הג'ונגל השני 
 
ספר הג'ונגל או "ספר היער" (באנגלית: The Jungle Book) הוא אנתולוגיה של סיפורים קצרים שנכתבו בידי רודיארד קיפלינג, שלאחר פרסומם במגזינים שונים הוצאו כקובץ בשנת 1894.
ספר המשך, "ספר הג'ונגל השני", פורסם ב-1895. לאחר מכן פורסמו לעיתים שני הספרים תחת כרך אחד.
הסיפורים מתרחשים (פרט לאחד מהספר הראשון ואחד מהספר השני) ביערות הגשם שבהודו ונעים סביב יחסיהם של בעלי חיים ובני אדם, בין אם מדובר ביחסי אחווה (סיפורי מוגלי), חברות ("ריקי-טיקי-טאבי") או הרג (כלב הים הלבן). רבים מהסיפורים מתהדרים בטון בוגר וכוללים כמות לא-מעטה של אלימות, ככל הנראה במטרה להקנות תחושה ריאליסטית. לכל סיפור מלווה שיר הקשור אליו. הידועים שבסיפורים הם שלושת הסיפורים מהספר הראשון העוסקים ב"גור האדם" הנטוש מוגלי שגודל על ידי זאבים הודים בג'ונגל ההודי. ההשראה לסיפורים הגיעה מביקורו של קיפלינג בפארק הלאומי פנץ' שבהודו.
סיפורים

הכרך הראשון:
אחֶי מוגלי - סיפורו של הילד מוגלי שגודל על ידי זאבים בעזרתם של באלו הדוב, קא הפיתון ההודי ובגירה הפנתר, ולאחר מכן נאלץ להתעמת עם הטיגריס שירחן ולשוב אל קרב בני האדם.
שיר הציד של להקת סיוני
צייד קא - סיפור המתרחש לפני עזיבתו של מוגלי את הג'ונגל. מוגלי נחטף בידי שבט הקופים ומחולץ בידי באלו, בגירה ובעזרת קא הפיתון.
שיר הדרך של הבנדר-לונג
טיגריס! טיגריס! - לאחר שובו לכפר בני האדם, מוגלי מאומץ על ידי משואה ובעלה שאיבדו את בנם נאטו. הסיפור עוסק בהסתגלותו לחיים בכפר, ומציג את הקרב הסופי בינו לשירחן.
שירו של מוגלי
כלב הים הלבן - כלב ים לבן נוכח בעת הרג חבריו על ידי בני אדם, ומתחיל לנדוד ברחבי הימים במטרה למצוא מקום מקלט לכלבי הים. כאשר פורסם לראשונה, נחשב סיפור זה למשל על תנועת הציונות, שהייתה אז בחיתוליה.[ דרוש מקור]
לוקאנון
"ריקי-טיקי-טאבי" - בן-נמיות צעיר ניצל מטביעה בעזרת בני-אדם, ויוצא למאבק בזוג נחשי הקוברה המאכלסים את הגינה שלהם.
שירו של דארזי
טומאי נער הפילים - ילד כבן עשר זוכה לחניכה כמטפל-פילים לאחר שנוכח ב"מחול הפילים".
שיב והחרגול
משרתי הוד מלכותה - חייל בריטי מאזין לשיחה בין בעלי חיים בשעת לילה במחנה.
שיר - התהלוכה של חיות המחנה
הכרך השני:
איך בא הפחד - האטי הפיל מספר למוגלי ולחיות סיפור מראשית ימי העולם.
חוק הג'ונגל
הנס של פוּרוּן בַּגַט
שיר של קַבִּיר
להשליט את הג'ונגל - נקמתו של מוגלי בכפר שגירש אותו.
השיר של מוגלי נגד בני האדם
הקברנים
שיר הגל
כידון המלך - מוגלי מוצא אוצר מסוכן.
שירו של הצייד הקטן
קְוִיקֶרְן
אנגוטיבאון טאינה
כלב אדום - סופו של אקילה.
השיר של צ'יל
ריצת האביב - מוגלי חוזר אל בני האדם, כולל רמז לאהבה ראשונה.
שיר ליווי
עיבודים > אנימציה

עיבוד האנימציה (1967) שהופק על ידי אולפני דיסני ועסק במוגלי ובסיפורו, זכה להצלחה רבה ונחשב לאחת הקלאסיקות של החברה. למרות זאת, הסרט כולל שינויים רבים בדמויות, מתבסס אך באופן רופף על העלילה הכללית, ועיבד את התוכן כך שיתאים לילדים.
האנימטור צ'אק ג'ונס עיבד את "אחיו של מוגלי", "ריקי-טיקי-טאבי" ו-"כלב הים הלבן" לשלושה סרטים מצוירים בני כ-20 דק' כל אחד במהלך שנות השבעים. למרות המדיום המונפש - ובניגוד לעיבוד של אולפני דיסני - הסרטים נותרו נאמנים למקור עם שינויים קלים אם בכלל, והתמקדו ביצירת האווירה הבוגרת והאלימה-לעיתים שאפיינה את הסיפורים.
"מסיפורי ספר הג'ונגל" - סדרת אנימה ששודרה ב-1989 כללה 52 פרקים ועיבדה רבים מהסיפורים, תוך כדי הוספת פרטים ושינויים לא-מעטים.
"ספר הג'ונגל" - סדרת הנפשה ממוחשבת אמריקאית ששודרה בשנת 2010, שגם היא למעשה בדומה לסדרה "מסיפורי ספר הג'ונגל" כללה 52 פרקים.
"ספר הג'ונגל' - סדרת הנפשה ממחושבת בהפקת ערוץ בייבי, ובה מוגלי והזאבים לומדים בבית ספר של באלו הדוב ולומדים מהי משמעותה של חברות. בתוכנית מופיעות גם שאר הדמויות.
עיבודים > סרטים מצולמים

ב-1942 הופק סרט בבימויו של זולטאן קורדה, שהשתמש בפרטים מסיפורים כגון "נמר! נמר!" ו-"כידון המלך" (מתוך "ספר הג'ונגל השני"), וכן הופיעו בו דמויות מסיפורים נוספים. הנער/שחקן סאבו הופיע בתור "מוגלי".
דיסני הפיקו סרט לייב אקשן עיבוד נוסף בשנת 1994, בהשראת דמותו של מוגלי. בעיבוד זה, בניגוד לספר, החיות אינן מדברות.
עוד סרט לייב אקשן של דיסני יצא ב-1998, בו רוב החיות מדובבות.
הסיפור "טומאי נער הפילים" עובד לסרט בשם "נער הפילים" (1937) בכיכובו של הנער/שחקן סאבו. הוא אף עובד לסדרת טלוויזיה שהתבססה על הסיפור המקורי והסרט.
בשנת 2016 הפיקה דיסני סרט לייב-אקשן המבוסס על הסרט משנת 1967.
בשנת 2018 הפיקה נטפליקס את הסרט מוגלי אגדת הג'ונגל.
הצגות:
בשנת 1996 עלה מחזמר ישראלי המבוסס על הסיפור בכיכובו של תום אבני, ולצדו טוביה צפיר, ששי קשת, אבי יפה ועוד. ההצגה הועלתה בגרסה מחודשת כמעט על כל הקאסט המקורי למעט תום אבני בשנת 2024.
בשנת 2015 עלתה הצגה חדשה שנקראת ספר הג’ונגל-המחזמר בהפקת תיאטרון הילדים הישראלי בהפקתה של קארין סתיו ובכיכובה של ענבלי בא-לי. המחזמר הציג כבר מעל 300 הצגות בישראל ועדיין מציג.
תרגומים לעברית

ספר היער, תרגם י. ל. ברוך, חברת "אמנות" - הכרך הראשון
ספר הג'ונגל, תרגם אוריאל אופק, הוצאת כתר - שני הכרכים עם שינויים בסדר הסיפורים
ספר הג'ונגל, תרגם יואב כ"ץ, סדרת הרפתקה: סופרים מתרגמים קלאסיקה, הוצאות מודן ואוקיינוס, הכרך הראשון המלא
מברק מזמר

מברק מזמר הוא הודעה המועברת על ידי מוזיקאי בצורת פזמון. אין קשר בין ההיסטוריה של המברק להיסטוריה של המברק המזמר. מדובר בצורת ביטוי מוזיקלית. מברקים מזמרים נשלחים לעיתים קרובות כמתנות, עם מסר מותאם אישית למצב או לאירוע.
בתרבות

בסרט הקולנוע "מרס תורכי", העוסק בעולם הפשע, משמש מברק מזמר פעמים אחדות להעברת מסר לאדם שמותו קרוב.
בספר אלוהים נכה מאה אחוז של מוטי אברבוך, משמש מברק מזמר להבאת המשבר בחיי הנישואין של הגיבור.
בתוכנית "הקומדי סטור" מבקש לקוח (איתי שגב) מהדוור שהביא לו מברק (רובי דואניאס) שיהפוך אותו למברק מזמר, ואחרי שהדוור נכנע לדרישתו, הוא בישר לו, דרך המופע, על מות אימו.
באחד הפרקים של "מייטי מקס", וורג'יל שלח הודעה למייטי מקס על השער הקרוב, באמצעות מברק מזמר.
הערות שוליים

↑  מוטי אברבוך, אלוהים נכה מאה אחוז, ישראל: עם עובד, 2003, עמ' 305
גביע דייוויס 1929

| --- | --- |
 ענף:  טניס 
 תקופת התחרות:  28 במרץ 1929 – 28 ביולי 1929 (123 ימים) 
 מספר תחרות:  24 
 מדינות משתתפות:  28
 עיר מארחת:  פריז (משחק על התואר)
 זוכה:  צרפת (3)
 
 → גביע דייוויס 1928 גביע דייוויס 1930 ← 
 
אתגר הטניס הבינלאומי 1929 (באנגלית: 1929 International Lawn Tennis Challenge) הייתה התחרות ה-24 במניין של מה שנודע היום כ"גביע דייוויס".
מחזיקי הגביע היו נציגי צרפת ומשחק הגמר נערך בפריז. לתחרות נרשמו 28 נבחרות שחולקו ל-2 בתים- "בית אמריקה" ו-"בית אירופה". בין מנצחי הבתים נערך משחק על הזכות להתמודד עם מחזיקת הגביע על התואר. במשחק זה נבחרת ארצות הברית ניצחה את נבחרת גרמניה.
המשחק על התואר נערך ב-26-28 ביולי 1929 בפריז, צרפת. נבחרת צרפת שיחקה נגד נבחרת ארצות הברית וניצחה עם תוצאה 2:3. בכך היא זכתה בתואר בשנה השלישית ברציפות.
משחקי פלייאוף > בית אמריקה

בית זה כלל 5 נבחרות, כולל יפן. במשחק המוקדם נבחרת ארצות הברית ניצחה את קנדה ובהמשך החלו משחקי חצי הגמר והגמר. לראש הבית הגיעה נבחרת ארצות הברית שהחזיקה בגביע בשנים 1920-1926.
| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
|   | חצי גמר | חצי גמר |  |  | גמר | גמר |

|  | צ'בי צייס,מרילנד, ארצות הברית, חימר | צ'בי צייס,מרילנד, ארצות הברית, חימר |  |  |  |  |
|  |  ארצות הברית ארצות הברית | 4 |   |  |  |  |
|  |  יפן יפן | 1 |   |  |  |  |
|  |  |  |   |  |  |  |
|  |  |  |   |  | דטרויט, ארצות הברית, חימר | דטרויט, ארצות הברית, חימר |
|  |  |  |   |  |  ארצות הברית ארצות הברית | 5 |
|  |  |  |   |   |  קובה קובה | 0 |
|  |  |  |   |   |  |  |
|  | הוואנה, קובה, חימר | הוואנה, קובה, חימר |   |   |  |  |
|  |  קובה קובה | 4 |   |   |  |  |
|  |  מקסיקו מקסיקו | 1 |   |   |  |  |
משחקי פלייאוף > בית אירופה

הבית כלל 23 קבוצות, כולל דרום אפריקה, צ'ילה ומצרים. אוסטרליה וניו זילנד שבשנת 1928 שיחקו בבית זה לא השתתפו השנה. לאחר משחקים מוקדמים החלו משחקי רבע הגמר.
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | רבע הגמר 5-9 ביוני | רבע הגמר 5-9 ביוני | רבע הגמר 5-9 ביוני |  |  | חצי הגמר 14-21 ביוני | חצי הגמר 14-21 ביוני | חצי הגמר 14-21 ביוני |  |  | משחק הגמר 12-14 ביולי | משחק הגמר 12-14 ביולי | משחק הגמר 12-14 ביולי |  |  |
|   |   |   |   |   |   |   |   |   |   |   |   |   |   |  |  |
|   | המבורג, גרמניה | המבורג, גרמניה | המבורג, גרמניה | המבורג, גרמניה | המבורג, גרמניה |  |  |  |  |  |  |  |  |  |  |
|   |  |  איטליה (1861–1946) איטליה | 2 |   |  |  |  |  |  |  |  |  |  |  |  |
|   |  |  גרמניה גרמניה | 3 |   |   | פראג, צ'כוסלובקיה, חימר | פראג, צ'כוסלובקיה, חימר | פראג, צ'כוסלובקיה, חימר | פראג, צ'כוסלובקיה, חימר | פראג, צ'כוסלובקיה, חימר |  |  |  |  |  |
|   |   |   |   |   |   |  |  גרמניה גרמניה | 4 |   |  |  |  |  |  |  |
| קופנהגן, דנמרק | קופנהגן, דנמרק | קופנהגן, דנמרק | קופנהגן, דנמרק |   |   |  |  צ'כוסלובקיה צ'כוסלובקיה | 1 |   |  |  |  |  |  |  |
|   |  |  דנמרק דנמרק | 1 |   |  |  |  |  |   |  |  |  |  |  |  |
|   |  |  צ'כוסלובקיה צ'כוסלובקיה | 4 |   |   |   |   |   |   |   | ברלין, גרמניה, חימר | ברלין, גרמניה, חימר | ברלין, גרמניה, חימר | ברלין, גרמניה, חימר | ברלין, גרמניה, חימר |
|   |   |   |   |   |   |   |   |   |   |   |  |  גרמניה גרמניה | 3 |  |  |
|   | בודפשט, הונגריה | בודפשט, הונגריה | בודפשט, הונגריה | בודפשט, הונגריה | בודפשט, הונגריה |   |   |   |   |   |  |  בריטניה בריטניה | 2 |  |  |
|   |  |  הונגריה הונגריה | 3 |   |  |  |  |  |   |  |  |  |  |  |  |
|   |  |  הולנד הולנד | 2 |   |   | בודפשט, הונגריה, חימר | בודפשט, הונגריה, חימר | בודפשט, הונגריה, חימר | בודפשט, הונגריה, חימר | בודפשט, הונגריה, חימר |  |  |  |  |  |
|   |   |   |   |   |   |  |  הונגריה הונגריה | 2 |   |  |  |  |  |  |  |
| בורנמות', בריטניה, דשא | בורנמות', בריטניה, דשא | בורנמות', בריטניה, דשא | בורנמות', בריטניה, דשא |   |   |  |  בריטניה בריטניה | 3 |   |  |  |  |  |  |  |
|   |  |  בריטניה בריטניה | 5 |   |  |  |  |  |  |  |  |  |  |  |  |
|   |  |  דרום אפריקה (1928–1994) דרום אפריקה | 0 |   |  |  |  |  |  |  |  |  |  |  |  |
משחקי פלייאוף > משחק בין מנצחי הבתים

המשחק בין מנצחי הבתים התקיים בברלין, גרמניה במהלך 21-19 ביולי 1929. נבחרת ארצות הברית ניצחה את גרמניה עם התוצאה 0:5.
משחק על התואר

| צרפת   צרפת   3 | צרפת   צרפת   3 | פריז, צרפת   28-26 ביולי 1929  חימר | פריז, צרפת   28-26 ביולי 1929  חימר | ארצות הברית   ארצות הברית   2 | ארצות הברית   ארצות הברית   2 | ארצות הברית   ארצות הברית   2 | ארצות הברית   ארצות הברית   2 | ארצות הברית   ארצות הברית   2 |
| --- | --- | --- | --- | --- | --- | --- | --- | --- |
| . | . | . | . | 1 | 2 | 3 | 4 | 5 |
| 1 | צרפת | אנרי קושה |  | 6 | 6 | 6 |  |  |
| 1 | ארצות הברית | ביל טילדן |  | 3 | 1 | 2 |  |  |
| 2 | צרפת | ז'אן בורוטרה |  | 6 | 3 | 6 | 7 |  |
| 2 | ארצות הברית | ג'ורג' לוט |  | 1 | 6 | 4 | 5 |  |
| 3 | צרפת | ז'אן בורוטרה/אנרי קושה |  | 1 | 6 | 4 |  |  |
| 3 | ארצות הברית | וילמר אליסון/ג'ון ואן רין |  | 6 | 8 | 6 |  |  |
| 4 | צרפת | ז'אן בורוטרה |  | 6 | 4 | 1 | 5 |  |
| 4 | ארצות הברית | ביל טילדן |  | 4 | 6 | 6 | 7 |  |
| 5 | צרפת | אנרי קושה |  | 6 | 3 | 6 | 6 |  |
| 5 | ארצות הברית | ג'ורג' לוט |  | 1 | 6 | 0 | 3 |  |